钦定古今图书集成/明伦汇编/官常典/第456卷 > 蒋钦
## 钦定古今图书集成/明伦汇编/官常典/第456卷 > 蒋钦

按《吴志》本传，“钦字公奕，九江寿春人也。孙策之袭袁
术，钦随从给事。及策东渡，拜别部司马，授兵，与策周
旋，平定三郡，又从定豫章，调授葛阳尉，历三县长，讨
平盗贼，迁西部都尉。会稽治贼吕合、秦狼等为乱，钦
将兵讨击，遂禽合、狼，五县平定。徙讨越中郎将，以经
拘、昭阳为奉邑。贺齐讨黝贼，钦督万兵与齐并力，黝”
贼平定。从征合肥，魏将张辽袭权于津北，钦力战有
功，迁荡寇将军，领濡须督。后召还都，拜津右护军，典领辞讼。权尝人其堂内，母疏帐缥被，妻妾布裙。权叹
其在贵守约，即敕御府为母作锦被，改易帷帐，妻妾
衣服，悉皆锦绣。初，钦屯宣城，尝讨豫章贼，芜湖令徐
盛收钦屯吏表斩之，权以钦在远，不许，盛由是自嫌
于钦。曹公出濡须，钦与吕蒙持诸军节度。盛常畏钦
因事害己，而钦每称其善。盛既服德，论者美焉。权讨
关羽，钦督水军入沔，还，道病卒。权素服举哀，以芜湖
民二百户，田二百顷给钦妻子。子壹封宣城侯，领兵
拒刘备有功，还赴南郡，与魏交战，临阵卒。壹无子，弟
休领兵后有罪失业。